b'\n_START_ARTICLE_\nDora Plestenjak\n_START_SECTION_\n\xc5\xbdivljenjepis\n_START_PARAGRAPH_\nDora Plestenjak je mati glasbenika Jana in slikarja Domna Slane. Njen brat, Janez, se prav tako ukvarja s slikarstvom in ilustracijo. Rodila se v \xc5\xa0kofji Loki, kasneje pa je \xc5\xbeivela v Strunjanu, sedaj pa ve\xc4\x8dino \xc4\x8dasa pre\xc5\xbeivi v Pu\xc5\xa1talu pri \xc5\xa0kofji Loki._NEWLINE_Med ljubitelji umetnosti se je uveljavila s krajinarsko tematiko in sku\xc5\xa1a na svojih platnih ohraniti svet, ki vse bolj izginja ne samo iz slik njenih sodobnikov, pa\xc4\x8d pa velikokrat tudi iz na\xc5\xa1e neposredne realnosti. Slikarka ima rada stare vedute, ki v sebi hranijo minule \xc4\x8dase in njihovo kulturo, \xc5\xa1e bolj pa liri\xc4\x8dne podobe slovenskega pode\xc5\xbeelja, kjer ima njena doma\xc4\x8da \xc5\xa1kofjelo\xc5\xa1ka pokrajina prav posebno mesto. Na njenih slikah se najve\xc4\x8dkrat pojavljajo liki iz narave in okolja. Predvsem hribi, drevesa, hi\xc5\xa1e, kozolci ..._NEWLINE_Ena izmed prvih njenih razstav je bila Razstava absolventov ljubljanske akademije\xc2\xa0: [1949-1959]\xc2\xa0: Moderna galerija [Ljubljana], decembra 1959. Kasneje je razstavljala v vseh ve\xc4\x8djih slovenskih mestih, velikokrat tudi v \xc5\xa0kofji Loki. Zadnje \xc4\x8dase med drugim razstavlja skupaj s sinom Domnom in nekaterimi pu\xc5\xa1talskimi umetniki.'